Erstatningen for svie og smerte fastsættes ud fra en fast takst på 220 kr. pr. 2023 pr. sygedag. Du kan læse loven her. Det sker at man som skadelidte genoptager sit arbejde på deltid, og da taksten fastsættes pr. sygedag, modtager jeg mange henvendelser om, hvordan erstatningen så fastsættes. Efter lovens regler, skal der ikke skelnes mellem fuldtidssygemelding og deltidssygemelding. Dette medfører, at den skadelidte som udgangspunkt har ret til fuld godtgørelse for svie og smerte, hvilket også gælder i den periode, hvor skadelidte var deltidssygemeldt. Skadelidte kan maksimalt modtage erstatning for svie og smerte i 389 dage, hvilket svarer til en maksimal erstatning på 85.500 kr. for svie og smerte. Hvis skadelidte er sygemeldt i længere tid end 389 dage, kan den skadelidte ikke få svie og smerte for de dage, som går ud over de 389 dage.